CELEX: 32013R0740
Language: hu
Date: 2013-07-30 00:00:00
Title: A Bizottság 740/2013/EU végrehajtási rendelete ( 2013. július 30. ) az egyrészről az Európai Unió és tagállamai, másrészről Kolumbia és Peru közötti kereskedelmi megállapodás II. mellékletében meghatározott származási szabályoktól való, egyes, Kolumbiából származó termékek kontingenseinek keretén belül alkalmazandó eltérésekről

31.7.2013   
            
            
               HU
            
            
               Az Európai Unió Hivatalos Lapja
            
            
               L 204/40
            
         A BIZOTTSÁG 740/2013/EU VÉGREHAJTÁSI RENDELETE
   (2013. július 30.)
   az egyrészről az Európai Unió és tagállamai, másrészről Kolumbia és Peru közötti kereskedelmi megállapodás II. mellékletében meghatározott származási szabályoktól való, egyes, Kolumbiából származó termékek kontingenseinek keretén belül alkalmazandó eltérésekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak az Unió nevében történő aláírásáról és ideiglenes alkalmazásáról szóló, 2012. május 31-i 2012/735/EU tanácsi határozatra (1) és különösen annak 6. cikkére,
   mivel:
   
               (1)
            
            
               A Tanács 2012/735/EU határozatával felhatalmazást ad az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak (a továbbiakban: megállapodás) az Unió nevében történő aláírására. A 2012/735/EU határozat értelmében a megállapodás – a megkötésére irányuló eljárások lezárásáig – ideiglenesen alkalmazandó. A megállapodást ideiglenesen 2013. augusztus 1-jétől kell alkalmazni.
            
         
               (2)
            
            
               A megállapodás II. melléklete meghatározza a „származó termék” fogalmát és az igazgatási együttműködés módszereit. Számos termék esetében az említett melléklet 2A. függeléke éves kontingensek keretében a szóban forgó mellékletben meghatározott származási szabályoktól való eltéréseket állapít meg. Ezért szükséges meghatározni a szóban forgó eltérések alkalmazásának feltételeit a Kolumbiából érkező termékekre vonatkozóan.
            
         
               (3)
            
            
               A megállapodás II. mellékletének 2A. függelékében meghatározott vámkontingenseket a Bizottságnak – a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelettel (2) összhangban – az „érkezési sorrend” elve alapján kell kezelnie.
            
         
               (4)
            
            
               A megállapodás alapján a vámengedményekre való jogosultság feltétele a megfelelő származási igazolás bemutatása a vámhatóságok felé.
            
         
               (5)
            
            
               Mivel a megállapodás 2013. augusztus 1-jétől hatályos, ezt a rendeletet ugyanettől a naptól kell alkalmazni.
            
         
               (6)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   Az egyrészről az Európai Unió és tagállamai, másrészről Kolumbia és Peru közötti kereskedelmi megállapodás (a továbbiakban: a megállapodás) II. mellékletének 2A. függelékében foglalt származási szabályok az e rendelet mellékletében meghatározott kontingenseken belül alkalmazandók.
   2. cikk
   Az 1. cikkben rögzített eltérés előnyeinek kihasználása érdekében a mellékletben felsorolt termékek mellé csatolni kell a megállapodás II. mellékletében meghatározott származási igazolást.
   3. cikk
   A mellékletben felsorolt vámkontingenseket a Bizottság a 2454/93/EGK rendelet 308a–308c. cikkében foglalt előírásoknak megfelelően kezeli.
   4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2012.12.21., 1. o.
   
      (2)  HL L 253., 1993.10.11., 1. o.
   
      MELLÉKLET
      
         Kolumbia
      
      A Kombinált Nómenklatúra értelmezésére szolgáló szabályok ellenére az árumegnevezés szövege csupán tájékoztató jellegűnek tekintendő, mivel e melléklet keretein belül a preferenciális rendszer alkalmazási körét az e rendelet elfogadásakor hatályos KN-kódok határozzák meg.
      
                  Tételszám
               
               
                  KN-kód
               
               
                  Árumegnevezés
               
               
                  Kontingensidőszak
               
               
                  Éves kontingensmennyiség
                  (eltérő rendelkezés hiányában nettó tömeg, tonnában)
               
            
                  09.7140
               
               
                  3920
               
               
                  Más műanyag lap, lemez, film, fólia, szalag és csík, amely nem porózus, és nem erősített, nem laminált, nem alátámasztott vagy más anyagokkal hasonlóan nem kombinált
               
               
                  augusztus 1-jétől július 31-ig
               
               
                  15 000
               
            
                  09.7141
               
               
                  6108 22 00
               
               
                  Női vagy leányka-rövidnadrág és -alsónadrág kötött vagy hurkolt anyagból, szintetikus vagy mesterséges szálból
               
               
                  augusztus 1-jétől július 31-ig
               
               
                  200
               
            
                  09.7142
               
               
                  6112 31
               
               
                  Férfi- vagy fiúfürdőruha kötött vagy hurkolt anyagból, szintetikus szálból
               
               
                  augusztus 1-jétől július 31-ig
               
               
                  25
               
            
                  09.7143
               
               
                  6112 41
               
               
                  Női vagy leányka-fürdőruha kötött vagy hurkolt anyagból, szintetikus szálból
               
               
                  augusztus 1-jétől július 31-ig
               
               
                  100
               
            
                  09.7144
               
               
                  6115 10
               
               
                  Kalibrált kompressziós harisnyaáru (például a visszeres lábra való harisnya), kötött vagy hurkolt anyagból
               
               
                  augusztus 1-jétől július 31-ig
               
               
                  25
               
            
                  09.7145
               
               
                  6115 21 00
               
               
                  Más harisnyanadrág és harisnyák, kötött vagy hurkolt anyagból, szintetikus szálból, amelyben az egyágú fonal finomsága kevesebb, mint 67 decitex
               
               
                  augusztus 1-jétől július 31-ig
               
               
                  40
               
            
                  09.7146
               
               
                  6115 22 00
               
               
                  Más harisnyanadrág és harisnyák, kötött vagy hurkolt anyagból, szintetikus szálból, amelyben az egyágú fonal finomsága legalább 67 decitex
               
               
                  augusztus 1-jétől július 31-ig
               
               
                  15
               
            
                  09.7147
               
               
                  6115 30
               
               
                  Más női hosszú- vagy térdharisnya, kötött vagy hurkolt anyagból, amelyben az egyágú fonal finomsága kevesebb, mint 67 decitex
               
               
                  augusztus 1-jétől július 31-ig
               
               
                  25
               
            
                  09.7148
               
               
                  6115 96
               
               
                  Más termék, szintetikus szálból, kötött vagy hurkolt anyagból
               
               
                  augusztus 1-jétől július 31-ig
               
               
                  175
               
            
                  09.7161
               
               
                  7321
               
               
                  Kályha (kisegítő kazánnal központi fűtés céljára is), konyhai tűzhely, tűzrostély, főzőlap, nyárssütő, parázstartó, gázgyűrű, tányérmelegítő és háztartásban használatos, nem elektromos működésű hasonló készülék, valamint ezek részei, vasból vagy acélból
               
               
                  augusztus 1-jétől július 31-ig
               
               
                  20 000 árucikk
               
            
                  09.7162
               
               
                  7323
               
               
                  Asztali, konyhai vagy más háztartási áru, valamint ezek részei vasból vagy acélból; vas- vagy acélgyapot; edénysúroló párna, kesztyű és hasonló súrolásra, csiszolásra, vasból vagy acélból
               
               
                  augusztus 1-jétől július 31-ig
               
               
                  50 000
               
            
                  09.7163
               
               
                  7325
               
               
                  Más öntött áru vasból vagy acélból
               
               
                  augusztus 1-jétől július 31-ig
               
               
                  50 000